БЕКСЕЙТОВА Улдан Бексултановна,

 №40 «Нұрлан» бөбекжай-бақшасының тәрбиешісі.

 Шымкент қаласы

Денсаулық-зор байлық

**Мақсаты**: Балалардың денсаулығын сақтау. Бала өміріндегі денсаулықтың маңызы туралы білімдерін кеңейту. Тазалыққа тәрбиелей отырып денсаулықты күтуге үйрету. Төтенше жағдайға байланысты вирустан сақтану жолдарын түсіндіру.

Міндеті: Салауатты өмір салтын сақтау, дені сау, рухы таза ұрпақ тәрбиелеу.

Әдіс тәсілдері: Сұрақ-жауап, балаларды кеңістікті бағдарлай отырып жапсырудың әдіс-тәсілдеріне машақтандыру. М.Монтосори әдіс-тәсілдерін қолдана отырып балаларды тазалыққа үйрете отырып жеміс-жидектерді жуып жеуге тәрбиелеу. Қол саусақ маторикаларын дамыту.

Сөздік жұмыс: Вирус

Қажетті құралдар мен көрнекіліктер: Бейне таспа, суреттер, таратпа материалдар.

|  |  |  |
| --- | --- | --- |
| **Іс-әрекет кезеңдері** | **Тәрбиешілердің іс-әрекеті** | **Балалардың іс-әрекеті**  |
| М/қҰ/ІР/Т | Шаттық шеңбері:Біз әдепті баламыз,Айтқан тілді аламыз. Алдымен үлкендермен, сәлемдесіп аламыз. Қайырлы таң!Қайырлы күн достар.-Балалар мультфильм қарағанды ұнатасыңдарма?Ендеше: «Бұзық-вирус» мультфильмін бірге көрейік -Балалар мультфильм не туралы екен?-Балалар вирус әртүрлі жұқпалы ауруларды адамдарға микробтар арқылы таратады.Вирус- кір қоқысты жерлерде өсіп , шаң-тозаң мен бірге ауаға көтеріледі. Сондықтан тұрмыста тазалық сақтау адамның денсаулығына өте қажет. Вирустан қалай қорғанамыз? Балалар вирустан қорғану үшін 1) Жиі-жиі қолымызды сабындап жуамыз.2) Антисептик пайдаланамыз.3) Спортпен шұғылданамыз. 4) Дәрумендерді көп қолданамыз .5) Бөлме ауасын тазартып, таз ауада серуендейміз.6) Бетперде тағамыз. «Ғажайып сәт». Топқа кірпі келеді қолында себеті бар.Саламатсыңба кірпіжан?Кірпі: саламатсыңдарма балалар.Тәрбиеші: Кірпі сен қайдан келесің, себетіңде не бар?Кірпі: Мен орманнан келемін себетімде көп саңырауқұлақтар бар. Мен балаларға өтініш айта келдім. Менің саңырауқұлақтарымды жіпке тізіп берсе мен оларды кептіріп қояр едім. Өзім тізейін десем саусақтарым ауырып тұр.Тәрбиеші: Кәне кірпі саусақтарыңды көрейінші? Кірпі сен саңырауқұлақ теріп болған соң қолдарыңды жуасыңба?Кірпі: ЖоқТәрбиеші: Балалар кірпі қолдарын жумаймын дейді осы дұрыс па?Тәрбиеші: Кірпі жан сен қолдарыңды жиі-жиі жумағандықтан саусақтарыңа жара шыға бастапты.-Балалар кәне кірпіге қолдарымызды қалай жуу керектігін көрсетейікші.Сергіту сәттіСылдыр-сылдыр мөлдір суМөлдір суға қолыңды жу Жусаң сен әрдайымАппақ қолың, бетің, маңдайың.Тәрбиеші: Кірпі жан көрдіңбе біздің балдар жиі-жиі жуғандықтан тап-таза. Сенде жиі-жиі жуынуды ұмытпа.Кірпі: Балалар мен сендермен бірге бір ойын ой-найын.Д\О «Қайсысы дұрыс?, қайсысы бұрыс?»Шарты: Карточкадағы суретке қарап балалардың іс-қимылының қайсысы дұрыс, қайсысы бұрыс екенін атайды.Осы уақытта секіріп секіріп қоян кіреді. Қолындағы себеттегі сәбіздерін балаларға таратып мақтанады. Балалар мен сәбізді жақсы көремін. Сәбізді көп-көп жесеңдер бойларың өседі және тістерің мықты болады деп сәбізді бір тістейді.Тәрбиеші: Саламатсыңба қоян?Қоян: Саламатсыңдарма балаларТәрбиеші: -Балалар осы қоян дұрыс жасап жатырма? -Жемістерді көкөністерді жемес бұрын не істеу керек?Кәне қоянға осы тақпағымызды бірге айтып берейік.Сәбіз-сәбіз дейсің,Сәбіз-берсек жейсің.Айтпады екен деме ,Сәбізді жумай жеме.Балалар қоян дұрыс айтады. Сәбіздерде дәрумендер көп, біздің денсаулығымызға пайдалы. Осы дәрумендер нелерде көп кездеседі?Балаларды топқа бөлу 1-топ. Кірпіжан біздің балалар сенің әкелген саңырауқұлақтарыңды тізіп береді.2-топ. Қоян біздің қыздарымыз саған көкөністер мен жемістерді қалай жуу керектігін көрсетеді.3-топ. Жапсыру бойынша сәбіз жапсыру.Қауіпсіздік ережелерін ескерте жүріп таратпа материялдарды таратып беремӘр топқа жеке-жеке жұмыс барысын түсіндірем.Жұмыс барысында топтағы балалардың жұмыстарын қадағалап сұрақтар қою. 1) Балалар біз вирустан қалай қорғанамыз?2) Кірпі қысқа қалай дайындалады екен?3) Қоян нені ұнатады? | Орындарынан тұрып бірге айтады.ИяМультфильмді тамашалайдыБалалардың жауабыСаламатсызбаБалалардың жауабыБалалар бірге айтады, іс-қимылдарын жасайдыБалалар келіседіОйын шарты бойынша дұрыс, бұрысын айтады.СаламатсызбаЖоқЖақсылап жуу керек.Жемістер мен жидектер көкөністерде кездеседі.Балалар жұмысқа кіріседі. |

Күтілетін нәтиже

Біледі: Денсаулық зор байлық екенін

Меңгереді: Вирустан қорғану жолдарын.

Жасайды: Саңырауқұлақтарды жіпке тізеді. Сәбіз жапсырады, жемістерді жуып тазалайды.